Video Trei bărbați, prinși la furat de lemne în Harghita. I-a dat de gol sunetul drujbelor
Trei bărbați din Harghita au fost prinși de jandarmi în timp ce tăiau mai mulți brazi dintr-o pășune împădurită. Sunetele drujbelor au atras atenția jandarmilor, care au ajuns în scurt timp la fața locului.
La vederea forțelor de ordine, hoţii au încercat să fugă cu două mașini de teren, care erau încărcate cu lemnele proaspăt tăiate. Au fost însă opriți și imobilizați.
În final, cei trei bărbați au plecat din pădure tot cu mașina, doar că e vorba despre autospeciala Jandarmeriei, care i-a condus direct la sediul Poliției.